
ADRAN DAU:       Eich adroddiad myfyriol o’ch Datblygiad
                              Proffesiynol Parhaus
	Datganiad Cyd-destun 

	Helo. Fy enw yw Helen Griffiths. Rwy’n athrawes a phennaeth cynradd brofiadol sydd bellach yn ddarlithydd ac yn Gyfarwyddwr Rhaglenni Astudiaethau Addysg dros dro yn y Ganolfan Plentyndod, Addysg a Chymunedau, Yr Athrofa Addysg a Dyniaethau. Mae dros 70 o fyfyrwyr llawn amser yn astudio ein rhaglenni (Astudiaethau Addysg, Astudiaethau Addysg: Cynradd ac Astudiaethau Addysg: Anghenion Dysgu Ychwanegol a Chynhwysiant) ar hyn o bryd ar gampysau Caerfyrddin ac Abertawe trwy gyfrwng y Gymraeg a’r Saesneg. Rwyf hefyd yn cynllunio ar gyfer cychwyn addysgu ein rhaglenni ar gampws Birmingham. 
Rwyf wedi bod yn addysgwr Addysg Uwch am bron saith mlynedd ac wedi arwain ein rhaglenni ers Medi 2022. Mae fy mhrofiad helaeth o addysgu a chefnogi ysgolion cynradd ac uwchradd a’r rhwydwatih o gysylltiadau yr wyf wedi datblygu dros y blynyddoedd wedi profi’n ddefnyddiol ar gyfer cyfoethogi fy rȏl bresennol. 

Rwy’n gyfrifol am sicrhau safonau dysgu ac addysgu ar draws ein chwe rhaglen ar ddau gampws gyda phum aelod o staff addysgu llawn amser a rhan amser ac yn mentora myfyrwyr ȏl-raddedig PCET wrth iddynt gwblhau eu hymarfer dysgu gyda ni. Rwy’n brofiadol yn datblygu, arwain ac asesu ystod o fodylau is-raddedig. Mae gen i gyfrifoldeb am gefnogi datblygiad y Gymraeg ar draws y ddisgyblaeth gyda ffocws penodol ar gefnogi aelodau staff i gwrdd a safonau’r iaith Gymraeg. Rwy’n aelod o Bwyllgor Cymraeg yr Athrofa ac yn Arweinydd Tim Partneriaeth (gyda chyd-weithwyr o Goleg Gwyr a Choleg Sir Gar) ers Medi 2021. 

Fy mhrif ffocws yw sicrhau profiadau Addysg Uwch rhagorol i’n amrywiaeth o fyfyrwyr 18-21 oed a’r rheini sy’n dychwelyd i addysg. Mae gen i awch am ddatblygiad proffesiynol parhaus er mwyn llwyddo yn hyn o beth. Rwyf yn darllen yn eang ac yn mynychu sesiynau hyfforddi rheolaidd i ddatblygu fy ymarfer proffesiynol ac er mwyn datblygu ymarfer eraill. 



	Adroddiad Ymarfer Myfyriol (AYM)

	            
A1 - Dylunio a chynllunio gweithgareddau dysgu a/neu raglenni astudio

Yn fy rȏl presennol fel Cyfarwyddwr Rhaglenni ac yn fy rȏl cynt fel Cydlynydd Modylau (A3)  rwyf wedi gallu adnabod  yr angen i ddiweddaru neu newid gynnwys modiwl/rhaglen. Un enghraifft o hyn oedd wrth imi arwain ein tim dysgu i ystyried a chyflwyno ein ffurlenni PV1 a PV2 ar gyfer addasiad sylweddol i raglen astudio bresennol er mwyn cyfnewid modylau GAM L4 a L5 am fodylau newydd o Hydref 2023. Yn dilyn cymeradwyaeth o’n cynlluniau ac er mwyn sicrhau mewnbwn pob aelod o staff cadeiriais  cyfres o gyfarfodydd tim i drafod syniadau ar gyfer ein modylau newydd. Y penderfyniad oedd i ddod yn ȏl a rhai modylau oedd wedi gorfod eu rhoi o’r neilltu er mwyn gallu cynnwys y modylau GAM L4 a L5 a chreu modylau newydd. Roeddwn yn awyddus i gael mewnbwn pob aelod o’r tim er mwyn rhoi damcaniaeth adeiladol ‘person arall mwy gwybodus’ Vygotsky o’i Barth Datblygiad Procsimol ar waith hynny yw adeiladu gwybodaeth a dealltwriaeth drwy weithio gyda’n gilydd (Daniels, 2001). Nodais y byddai angen diweddaru ac addasu unrhyw fodylau blaenorol i sicrhau eu bod yn briodol ac yn gyfredol ar gyfer ein rhaglenni presennol (K1, A1).  Holais i bob aelod o staff ddrafftio  amlinelliadau modylau ar gyfer y broses dilysu. Byddai rhain wedyn yn cael eu rhannu er mwyn cael adborth pob aelod o staff cyn imi fel yr arweinydd addasu’r Dogfennau Rhaglen Diffiniol a’u cyflwyno (K6).  Gydag aelodau staff newydd ar y tîm roedd yn bwysig fy mod yn eu cefnogi (A2) drwy sgaffaldio’r broses (Bruner yn Gray a MacBlain, 2012) o adolygu’r amlinelliad modiwl  a diweddaru drwy ychwanegu unrhyw agweddau teimlir bod angen cadw o’r modylau GAM. Cefais adborth positif oddi wrth un aelod o staff oedd wedi nodi bod y sesiwn 1:1 yma gyda mi wedi bod yn werthfawr ac y byddai hi nawr â mwy o hyder i allu gwneud hyn yn annibynnol y tro nesaf ac felly yn ddatblygiad proffesiynol llwyddiannus iddi (A5). Gwelir cysylltiad yma a damcaniaeth ‘Hierarchiaeth o Anghenion’ Maslow (Gray a MacBlain, 2012) lle bwysleisia yr angen i feithrin ymdeimlad o ddiogelwch ac o berthyn mewn eraill er mwyn eu cefnogi i wireddu eu dyheadau ac mae hyn yn cyfateb yn agos iawn gyda fy ngwerthoedd addysgol personol o gefnogi datblygiad eraill yn ogystal a fy natblygiad fy hun.

Mae gwrando ar lais disgyblion a myfyrwyr wedi bod yn bwysig iawn i fi trwy gydol fy ngyrfa addysgu ac roeddwn yn awyddus i gynnwys ein myfyrwyr lefel 4 presennol yn y broses o ddiweddaru’r modylau yma. Felly cynhaliwyd grwp ffocws gyda’r cynrhychiolwyr cohort ar gyfer deialog broffesiynol, i sicrhau cyfranogiad a chynhwysiant democrataidd i geisio goresgyn y balans pwer rhwng y myfyriwr a’r darlithydd (Robinson a Taylor, 2007) ac i hybu cenhadaeth y brifysgol o ‘drawsnewid addysg, trawsnewid bywydau’ (V2, V3). Yn dilyn adborth cadarnhaol oddi wrth y grwp ffocws yn nodi cymaint yr oeddynt yn edrych ymlaen i astudio’r modylau newydd a chymaint yr oeddynt yn teimlo y byddai’r modylau yma yn eu paratoi at fyd gwaith rhannwyd y wybodaeth gyda gweddill y myfyrwyr yr oedd y newidiadau arfaethedig yn mynd i effeithio a chasglwyd eu hymatebion. Mae rhain hyd yma wedi bod yn 100% positif sy’n destun balchder i ni fel tîm wnaeth weithio ar lunio’r amlinelliadau modiwl mor effeithiol (K1, K5).

Fel arweinydd modylau rwyf yn gyfrifol am addasu cynnwys ac asesiadau modylau penodol yn ogystal ac arwain ar sut i’w cyflwyno yn effeithiol. Bu’n rhaid meddwl yn ofalus am hyn  yn fyr-rybudd iawn pan orfodwyd y brifsysol i gau ar ddechrau’r pandemig. Y brif her i fi oedd ceisio sicrhau bod y darlithoedd ar-lein o leiaf cystal a darlithoedd wyneb yn wyneb. Doeddwn ddim eisiau i fyfyrwyr deimlo ei bod yn cael rhywbeth nad oedd cystal a’r hyn yr oeddynt wedi arfer. Roeddwn yn poeni yn benodol am yr elfen ddysgu cymdeithasol ddiwylliannol  (Vygotsky yn Daniels, 2001) a damcaniaeth dysgu cymdeithasol Bandura, (1977).  Sylweddolais yn gyflym iawn y byddai angen imi ymchwilio i’r ffordd orau o addasu fy ymarfer fy hun ac ymarfer timoedd addysgu fy modylau yn gyflym iawn (K3). Yn dilyn cyfnod o ymgyfarwyddo gyda’r hyn oedd ar gael inni drwy Microsoft Teams teimlais yn fwy hyderus i ddefnyddio’r dechnoleg fesul Microsoft Whiteboard a Breakout Rooms i sicrhau cyfleoedd i’n myfyrwyr allu parhau i elwa o sesiynau cymdeithasol fesul grwpiau trafod. Llwyddais i ennill bathodyn Microsoft Certified Educator yn ystod y cyfnod yma i fy nghynorthwyo gyda’r newidiadau oedd angen ar fy ymarfer fy hun ac eraill. Cefais gymorth arbenigwr Microsoft (Microsoft Innovative Educator Expert) a’r tim sgiliau digidol  i fy nghynorthwyo i ddatblygu sgiliau digidol newydd a hyder i’w defnyddio yn fy addysgu er enghraifft y defnydd o apiau newydd ar y pryd fesul Kahoot a Flipgrid. Mae’r ffactorau yma wedi hybu ymdeimlad o gymuned o ddysgwyr ac addysgwyr llwyddiannus ac mae’r arferion yma yn parhau o fewn ein dull cyfunol o addysgu heddiw. Mae hefyd yn cefnogi cynhwysiant myfyrwyr sy’n methu mynychu sesiynau campws oherwydd heriau ariannol neu lefelau isel o les meddyliol. Mae’r tim cyfan erbyn heddiw yn fwy hyderus wrth ddefnyddio’r dechnoleg sydd wedi ei wreiddio o fewn fy modylau (K3, K4). 

A2 – Addysgu a / neu Gefnogi Dysgu 

Trwy’r broses adolgyu blynyddol roedd data meincnodi diwedd modiwl ac NSS (2021-22) ein myfyrwyr wedi dangos ymatebion sylweddol is na’r arfer (K5). Roedd posibilrwydd bod y newidiadau yn ein dull addysgu oherwydd Cofid wedi cael effaith ac roedd arwyddion fod cyflawniad aelod o staff penodol hefyd wedi effeithio ar ein canlyniadau. Roedd adborth diwedd modylau ac adborth gan fyfyrwyr unigol yn fy arwain at y casgliad yma. Penderfynais ddadansoddi’r data NSS drwy ddefnyddio graddfa RAG coch, ambr, gwyrdd (K6). Roedd fy nadansoddiad o ddata NSS 2021/22 yn dangos bod bron 15% o ymatebion wedi bod yn is na 60% positif a bod bron 50% o sylwadau ond rhwng 60% - 80% positif. Roedd yn glir i mi fod angen ymateb fel tim i’r canfyddiadau.  Yn ȏl Brennan a Williams (2008) mae data meincnodi yn cael ei gasglu am wahanol resymau. Mae darllen eu sylwadau wedi fy nghalluogi i fod yn hollol glir o fy mhwrpas dros ddadansoddi sef:

· cyfoethogi profiad ein myfyrwyr o ddysgu ac addysgu
· cyfrannu at fonitro ac adolygu ansawdd a safonau ein rhaglenni
· cyfrannu at ddeialog gyda myfyrwyr er mwyn gwella ein darpariaeth
· adnabod arfer dda i’w rannu ar draws y tim.
· rhoi cyfle i  fyfyrwyr ystyried eu profiadau dysgu ac i ymarferwyr allu ystyried eu dulliau haddysgu.

Yn ol Biggs (2003) mae ymarfer adfyfyriol yn gallu arwain at addysgu gwell, profiad cyfoethocach a dealltwraieth cyfoethocach o ddamcaniaeth. Mae ein ymateb i adborth ein myfyrwyr yn sicr wedi rhoi sylfaen ar waith i gyfoethogi profiad myfyrwyr ac addysgwyr yn y tymor byr gyda’r gobaith o ganlyniadau positif hir-dymor. 

Roedd potensial i’r cyfarfod yma gyda’r tim addysgu fod yn un heriol a sensitif felly drwy ymchwil ystyriais syniadau Marr (2019) o sut i gyflwyno’r dadansoddiad o’r data 
 Un awgrymiad oedd bod angen sicrhau bod ystyr y lliwiau coch, ambr a gwyrdd yn hollol glir i aelodau’r tim (A5). Yn yr achos yma roedd angen i mi sicrhau bod pawb yn deall taw’r sylwadau coch oedd angen blaenoriaethu ac yna’r sylwadau ambr. Roedd angen imi wneud yn glir i’r tim bod angen ystyried sut i addasu ein perfformiad ar gyfer y sylwadau ambr yn ogystal a’r rhai coch. Mae Marr (2019) yn nodi pwysigrwydd hyn rhag bod rhywun yn meddwl bod y sylwadau ambr yn rhai derbyniol. Gwnes y ddogfen yma wedyn yn ffocws ein cyfarfodydd staff dilynol am ddau reswm penodol – un i ddarlunio’r her yn glir i’r tim a’r ail er mwyn ffocysu meddwl y tim i gynnig sylwadau ar gyfer cynllun gweithredu (A4, K2) i rhoi ffocws clir i’r bwriadau uchod. 

Holais i aelodau’r tim hunan-ystyried cyn cael deialog tîm proffesiynol (Brockbank a McGill, 2000). Roeddwn eisiau i bawb adfyfyrio ar eu haddysgu eu hunain yn gyntaf cyn cael deialog adfyfyriol gyda gweddill y tim (K3, V3). Bwriad yr adfyfyrio oedd er mwyn creu cynllun gweithredu i geisio sicrhau ymatebion mwy positif ar gyfer y flwyddyn 2022/23 ac felly i gwrdd ag un o fy nodau/gwerthoedd personol. Yn dilyn trafodaethau creuwyd cynllun gweithredu sy’n cynnwys targedau i: 

· godi ymwybyddiaeth myfyrwyr o adnoddau trwy ychwangeu sleidiau yn hybu trafodaeth am adnoddau modiwl benodol 
· sicrhau fod pob aelod o staff yn trefnu mynediad at yr holl ddeunyddiau modiwl erbyn y dydd Gwener cyn addysgu’r modiwl fan pellaf 
· sicrhau cyfleodd pellach i fyfyrwyr allu gweithio gyda myfyrwyr eraill h.y. i weithio mewn grwpiau amrywiol a mwy o gyfleoedd i ddosbarthiadau i ddod at ei gilydd (A4). 
· rhannu arferferion asesu ar gyfer dysgu effeithiol (Black a Wiliam, 1998) ar draws y tim er mwyn gwella ymwybyddiaeth o ddealltwriaeth myfyrwyr o’r cynnwys ac o’r disgwyliadau asesu a’u cefnogi yn ôl yr angen (A5). Mae’r rhannu yma wedi cael dylanwad ar addysgeg gwahanol aelodau o staff e.e. mae un wedi nodi bod strategaethau penodol wedi cael effaith gadarnhaol ar ymdeimlad ei myfyrywr o sut y gellir cysylltu cynnwys darlith gyda’r asesiad diwedd modiwl. Mae hi’n defnyddio’r strategaeth ‘3 ffordd mae sesiwn heddiw yn mynd i gefnogi fy asesiad’ cyn i’r myfyrwyr adael.

Yn ogystal rwyf wedi cyflwyno model goleuadau traffig i nodi sut rydym ni a fi yn bersonol fel rheolwr yn ymateb i’w hadborth e.e yn dilyn cyfarfod staff/myfyrwyr Tachwedd, 2022 (A2, K2) nododd grwp o fyfyrwyr wrtha i eu bod yn credu ei fod yn ffordd effeithiol iawn i wybod sut mae eu hadborth yn cael ei ystyried a’i fod yn dangos fy mod yn gwrando ar lais y myfyriwr. Rydym yn gobeithio y bydd y newid mewn ymarfer yn arwain at farciau uwch mewn asesiadau dilynol ac i sgoriau NSS uwch ar ddiwedd y flwyddyn 22-23 a thu hwnt (K5).

A3 - Asesu a rhoi adborth i ddysgwyr  

Fel Swyddog Asesu Rhaglen roeddwn eisiau cysoni dyddiadau cyflwyno a dychwelyd adborth oherwydd roedd diwrnodau amrywiol a chyfnodau anghyson ac roedd adborth yn nodi bod hyn yn gallu peri dryswch i fyfyrwyr (A4). Yn ol Kahn (2020) mae diffyg cyfathrebu disgwyliadau yn glir yn gallu arwain at gamddealltwriaeth, gwrthdaro a moral isel. Felly es ati i lunio  amserlen asesu yn nodi’r wybodaeth modiwl, y darlithydd, yr ystafell, y dyddiad cyflwyno, y dyddiad dychwelyd a lle’n briodol y dyddiad lanlwytho marciau ar gyfer y byrddau arholi. Mae dyddiadau cyflwyno a dychwelyd hefyd yn cael eu rhannu gyda myfyrwyr yn gynnar yn y flwyddyn er mwyn eto yn ol Kahn (2020) i adeiladu ymddiriedaeth a chyflawniad a moral uwch i fyfyrwyr ac aelodau staff. Rwy’n sicrhau fod y wybodaeth yn cael ei rannu i’r tim addysgu yn gynnar yn y flwyddyn. Mae hyn yn arwain at gysondeb ar draws y rhaglenni a llai o gamgymeriadau mewn unrhyw ddyddiadau sy’n cael eu rhannu gyda myfyrwyr. Mae myfyrwyr hefyd yn glir o’r dyddiadau ac mae’r cyfnodau amser yn gyson ar draws rhaglenni (V1). Mae’r eglurder a’r cysondeb wedi cael ymateb positif gan aelodau’r tim a gan fyfyrwyr.
Mae’ rôl hon hefyd yn cynnwys sicrhau bod y prosesau safoni a chymedroli (A3) yn cael eu dilyn a pharatoi ffeiliau o ddogfennau asesu yn barod i’w hanfon i’r arholwyr allanol. Wrth arsylwi bod angen cefnogaeth asesu ar aelod o staff roeddwn yn cyfarfod gyda’r aelod staff yn rheolaidd er mwyn trafod a modelu’r broses o asesu (A5). Yn dilyn cyfnod lle sylweddolais nad oedd sgiliau asesu yr aelod o staff yn cyfateb i weddill y tim a’r sector yn gyffredinol cefais drafodaeth gyda fy Nghyfarwyddwr Rhaglen ar y pryd i nodi fy mhryderon ac i drafod ffordd ymlaen.  Nid oedd yn ymddangos fel bo’r sesiynau 1:1 wedi cyflawni’r hyn a obeithiwyd felly roedd angen trio ffordd arall. Trefnwyd sesiwn hyfforddiant asesu ar gyfer staff y ddisgyblaeth gyfan ym Medi 2022.  O ganlyniad i’r sesiwn hyfforddiant yma a chyfarfodydd safoni a chymedroli rheolaidd gyda fi a chydlynwyr modiwl eraill mae lefelau asesu’r aelod staff nawr yn fwy hafal gyda chanlyniadau uwch. Rydym yn parhau i weithio ar safoni marciau is ar draws y tim (A5).  Rwyf wedi bod yn cydweithio gyda’r Cyfarwyddwr Academaidd i roi cynllun gweithredu a thargedau datblygiad yn eu lle er mwyn parhau i godi ymwybyddiaeth yr aelod staff o lefelau asesu yn unol a’r meini prawf asesu generig (K2). Mae hon wedi bod, ac yn parhau i fod, yn broses heriol oherwydd yr effaith uniongyrchol ar gyflawniad myfyrwyr ac oherwydd y pwysau ychwanegol sy’n cael ei roi ar aelodau eraill o’t tim.  Er fy mod yn teimlo fy mod wedi dilyn canllawiau cwrs coetsio Optimus Education (d.d.) o adnabod y broblem, defnyddio sgiliau modelu a mentora a chynllunio sgyrsiau anghyfforddus yn ofalus er mwyn ceisio hybu perfformiad mae dal pryderon sylweddol gen i am yr effaith ar brofiad myfyrwyr felly mae angen ymchwil pellach ar sut i oresgyn problem hir-dymor wrth i fi barhau i weithio gyda’r Cyfarwyddwr Academaidd ar osod targedau gweithredu a monitro cynnydd. (K2, K6)

A4 - Datblygu amgylcheddau dysgu effeithiol a dulliau i roi cefnogaeth ac arweiniad i fyfyrwyr

Fel arweinydd Wythnos Groesawu ar gyfer ein rhaglenni ar draws gampysau Caerfyrddin ac Abertawe sylweddolais fod angen cyfleoedd i ddod a’n myfyrywr at ei gilydd er mwyn iddynt gael y cyfle i ddod i adnabod ei gilydd ac i wella safon cydweithio dilynol (A4, K2, V2). Mae’r damcaniaethydd adeiladol Piaget (yn Muijs a Reynolds, 2018) yn dadlau bod pobl (plant ac oedolion) yn creu gwybodaeth ac ystyr o’u profiadau felly trefnais ymweliad i’r ddau gohort ac aelodau staff perthnasol i ddod ynghyd yng Nghastell Cydweli, safle canolog,  gyda gweithgareddau penodol ar sut i ddefnyddio adnoddau o fewn ein cymunedau ar gyfer addysgu (A2, A4). Mae damcaniaeth dysgu trwy brofiad Dewey (yn Beard, 2018) yn nodi’r pwysigrwydd o  ddysgu cymdeithasol ac o sicrhau cyfleoedd dysgu bywyd go iawn i ddysgwyr a dyna a ddarparwyd trwy’r ymweliad hwn (A2, A4, K2). Mewn adborth nododd pob myfyriwr eu bod wedi cael diwrnod llwyddiannus, eu bod wedi mwynhau’r gweithgareddau amrywiol a’u bod wedi gwneud ffrindiau newydd fyddai’n hwyluso cydweithio dilynol (A4). Roedd y diwrnod hefyd wedi modelu sut y gellir defnyddio adnoddau o fewn ein cymuned yn llwyddiannus, sy’n cysylltu eto gyda syniadau Piaget a Dewey uchod, i sawl aelod o staff oedd wedi ymuno a’r tîm dros y cyfnod Cofid-19 ac heb gael profiad o ymweliadau addysgol. Bellach mae aelod arall o’r tîm wedi cymryd cryfrifoldeb am drefnu ymweliadau oddi ar y safle. Yn dilyn arweiniad gen i am y broses asesiad risg mae bellach yn gyfrifol am drefnu trafniadiaeth ac am y broses asesiad risg ar gyfer pob ymweliad oddi ar y safle ar gyfer ein rhaglenni (A5). 
Eleni, sylweddolias fod grwp penodol o fyfyrwyr Lefel 4 yn cael marciau cyson o fewn y 40au isel (K5) ac er eu bod yn derbyn sylwadau adeiladol oddi wrth eu tiwtoriaid nid oeddynt i weld yn gallu manteisio ar yr adborth er mwyn datblgyu eu marciau. Felly penderfynais ddadansoddi eu gwaith hyd yma a chynnig sesiwn uwch-sgilio i’r grwp penodol hwn (A2, A4). Manteisiodd pob un ar y cyfle a threuliwyd sesiwn yn trafod y meini prawf asesu generig er mwyn deall y camau oedd angen eu cymryd er mwyn gallu symud o farc boddhaol i farc da yn y 50au (A3, K2). Sesiynau ‘adolygu ac ymarfer’ oedd rhain sy’n adeiladu ar waith Ebbinghaus o  gefnogi myfyrwyr i fewnoli cysyniadau a sgiliau yn dilyn eu haddysgu am y tro cyntaf (yn Mitchell, 2020). Yn ogystal a chysylltiadau gyda’r ystod o ddamcaniaethwyr adeiladol yr wyf wedi cyfeirio atynt ynghynt roedd y sesiwn hon hefyd yn arddangos damcaniaeth Skinner (Gray a MacBlain, 2012) sef ein bod yn gallu newid ymddygiad pobl drwy ganmoliaeth  a gwobrwyo ymddygiad dymunol. Yn yr achos yma y wobr oedd y marciau uwch posibl mewn asesiadau dilynol.  Cefais adborth positif iawn i’r sesiwn gyda thystiolaeth o ddatblygiad mewn cywirdeb cyfeirnodi, sgiliau aralleirio, gwell ddealltwriaeth o sut i ddewis ffynonellau credadwy a datblygu dadl a phob myfyriwr yn nodi eu bod wedi deall beth oedd angen iddynt wneud er mwyn datblygu eu gwaith ymhellach (A2, A3, A4, V1). Mae aelodau eraill o’r tîm nawr yn defnyddio’r sesiwn hon fel templad i baratoi sesiynau tebyg i ddatblygu marciau grwpiau gwahanol o fyfyrwyr ar draws y ddau gampws (A5, V3). Y bwriad yw ein bod a disgwyliadau uchel o bob myfyriwr ac mae angen sicrhau bod ein myfyrwyr yn adnabod hyn yn eu hunain hefyd: meddylfyd twf yn hytrach na meddylfryd sefydlog , (Yeager & Dweck , 2012). Yn dilyn llwyddiant y treialu y bwriad yw rhedeg sesiynau fel hyn bob blwyddyn i gefnogi myfyrwyr i gyflawni hyd eithaf eu gallu (V1, K2).

A5 Ymrwymo i ddatblygiad proffesiynol parhaus mewn prynciau/meysydd a’u haddysgeg, gan gynnwys ymchwil, ysgolheictod a gwerthuso arferion proffesiynol

Rwyf wastad wedi cymryd pob cyfle i ddatblygu fy ymarfer proffesiynol naill ai trwy hyfforddiant, trwy ddarllen neu ddysgu oddi wrth eraill o fy nghwmpas ac mae hyn yn fy nghalluogi i adfyfyrio ar fy ymarfer (Ashwin et al, 2020) (A5). Fel Cyfarwyddwr Rhaglenni newydd eleni nid oeddwn yn hyderus ymhob agwedd o’r rôl. Pan gychwynodd y Swyddfa Academaidd gynnal rhaglen hyfforddiant gynhwysfawr ar gyfer rheolwyr rhaglen gwnes i gofrestru yn syth. Mae’r holl sesiynau wedi bod yn ddatblygiad proffesiynol parhaus amserol ac ardderchog. Mae dau enghraifft penodol yr hoffwn dynnu eich sylw atynt sef paratoi ar gyfer byrddau arholi a derbyniadau. Mynychais sesiynau ar baratoi ar gyfer byrddau arholi (Tachwedd 2022), sesiwn ar ail-sefyll, ail-gyflwyno a chyngori myfyrwyr (Rhagfyr 2022) a sesiwn ar weithio gydag arholwyr allanol ac ymweliadau (Ionawr 2023). Canlyniad y sesiynau yma oedd gwell ymwybyddiaeth o Bennod 7 o’r Llawlyfr Ansawdd Academaidd (PCYDDS, 2022a), gwell ymwybyddiaeth o rôl yr arholwr allanol ac o fy rôl i a gweddill y tîm yn y broses o sicrhau safonau (K6). O ganlyniad roeddwn yn hyderus yn paratoi ar gyfer y rhag-fwrdd a’r bwrdd arholi diweddaraf ac yn glir o’r prosesau yr angenrheidiol e.e. sicrhau bod marc ar gyfer pob myfyriwr, sut i wirio proffiliau myfyrwyr ac ymateb i ymholiad am broffil myfyrwyr  yn effeithiol.  Yn ogystal cefais fy nghyflwyno i’r Offeryn Rheoli Gwybodaeth ac Adroddiadau nad oeddwn yn ymwybodol ohono ynghynt. Mae hwn wedi bod yn allweddol wrth imi fonitro marciau yn cael eu lanlwytho i MyTSD erbyn y dyddiad cyflwyno marciau (K4). Datblygiad gwerthfawr arall i mi o’r sesiynau yma oedd gwell dealltwriaeth o’r defnydd o ‘Chair’s Action’. Roeddwn yn ymwybodol ohonno ynghynt ond ddim yn wir ddeall y broses o’i ddefnyddio. Yn dilyn yr hyfforddiant rwyf bellach yn hyderus y bydda i’n medru gofyn am ‘Chair’s Action’ pe byddai angen gwneud penderfyniad rhwng byrddau arholi. Yn dilyn y sesiwn ar Arholwyr Allanol ac Ymweliadau rwyf bellach yn fwy hyderus wrth drefnu ymweliad un o’n arholwyr allanol i gampysau Caerfyrddin ac Abertawe ym mis Mawrth 2023 i gwrdd a’n myfyrwyr a’r tim addysgu (K6).

Cefais wybodaeth a dealltwriaeth ardderchog o’r sesiwn am y prosesau derbyn yn ogystal. Fel swyddog derbyn newydd yr oeddwn yn cyflawni’r rôl hyd eithaf fy nghallu ond roeddwn yn ymwybydol fod gen i fylchau yn fy ngwybodaeth. Yn ystod yr hyfforddiant derbyniadau (Chwefror 2023) dysgais am ‘dderbyniadau cyd-destunol’. Mae nifer sylweddol o’n ymgeiswyr yn dod o ardaloedd ‘POLAR 4 Quintile 1 a 2’ neu yn ymgeiswyr heb rhiant wedi derbyn addysg uwch ac o ganlyniad i hyn rwyf wedi gallu cynnig lle ar dariff 10% yn is i’r myfyrwyr hynny. Mae’n rhy gynnar eto i weld os fydd hwn yn cael effaith bositif ar ein agenda ehangu mynediad (V2) ar gyfer y flwyddyn addysgol nesaf ond mae’n sicr yn offeryn all ein cynorthwyo yn hyn o beth.






	Achos Astudiaeth Un

	Astudiaeth Achos 1: datblygu pobl a chyfleoedd cyfrwng Cymraeg

Rwy’n aelod o Bwyllgor Cymraeg yr Athrofa Addysg a Dyniaethau (V4) sy’n goruchwylio materion yn ymwneud gyda’r Gymraeg.  Mae cylch gorchwyl y pwyllgor (Pwyllgor y Gymraeg Yr Athrofa Addysg a’r Dyniaethau, 2021) yn cynnwys:

• Sicrhau bod sylw priodol i’r Gymraeg o fewn Cynlluniau Strategol (rhan o fy rol fel Pencampwr y Gymraeg isod) (A4, K5, K6).
• Gweithredu ar Gynllun Strategol y Gymraeg y Brifysgol (yn gyrru’r holl rolau isod) (A4,K6).
• Hybu cofrestriadau cyfrwng Cymraeg (ffocws grwp gwaith y ddisgyblaeth rwy’n cadeirio isod) (V1, V2).
• Ystyried ffyrdd o ddatblygu cyfleoedd newydd drwy’r Gymraeg ar gyfer myfyrwyr a darpar-fyfyrwyr (rhaglen newydd cyfrwng Cymraeg isod) (A1, A4, K1, V1, V2).
• Sicrhau cyfleoedd digonol a phriodol i staff a myfyrwyr ddatblygu eu hyder a’u sgiliau yn yr iaith Gymraeg a’u hymwybyddiaeth ohoni a hybu dealltwriaeth o’r Safonau Iaith a chydymffurfiaeth (rhan o fy rôl fel Pencampwr y Gymraeg isod) (A2, A4, K2, V4).
• Hybu a monitro ein gwaith gydag ysgolion yn enwedig trwy gyfrwng y Gymraeg ar gyfer blynyddoedd 12 a 13 (cysylltu gyda ffocws grwp gwaith y ddisgblaeth rwy’n cadeirio isod) (V1, V2, V4).

Drwy’r pwyllgor rwyf hefyd wedi fy mhenodi yn Bencampwr Cymraeg gyda chyfrifoldeb  am weithredu’r uchod ar draws disgyblaethau a thu hwnt. Cyfrifoldebau’r rôl hon yw codi ymwybyddiaeth aelodau staff am eu dyletswyddau statudol o gydymffurfiaeth â’r safonau iaith Gymraeg (A2, A4, V4),  hybu ymwybyddiaeth a dealltwriaeth aelodau staff a myfyrwyr o wasanaethau sydd ar gael trwy gyfrwng y Gymaeg (K1) a chefnogi gallu a hyder aelodau staff i ddatblygu eu darpariaeth trwy gyfrwng y Gymraeg (A5). Mae rhain yn cysylltu yn uniongyrchol gydag agweddau o gylch gorchwyl y pwyllgor uchod a ‘Strategaeth Addysg Cyfrwng Cymraeg a Dwyieithog’ y brifysgol a gafodd ei ystyried a’i gymeradwyo yng nghyfarfod Cyngor y Brifysgol ar yr 8fed o Orffennaf 2021 (PCYDDS, 2021) . Wedi adnabod her amlwg (er enghraifft diffyg deunyddiau dwyieithog a gallu aelodau staff i ddefnyddio’r Gymraeg) yn narpariaeth cyfrwng Cymraeg y brifysgol roeddwn yn awyddus i gyfrannu at ei ddatblygiad ac at darged Llywodraeth Cymru o filiwn o siaradwyr Cymraeg erbyn 2050 (V4) (Llywodraeth Cymru, 2021).

Gan fod y rôl hon a photensial mor eang penderfynais fynd ati i wneud fy ymchwil i strategaethau a pholisiau yn ymwneud a’r Gymraeg a darpariaeth cyfrwng Cymraeg e.e. Cynllun Strategol 2017-2025 (PCYDDS, 2022c). Nodwyd fod datblygu’r Gymraeg yn flaenoriaeth strategol i’r brifysgol gyda meini prawf llwyddiant clir o “Parhau i gynyddu nifer y rhaglenni a gynigir yn ddwyieithog a’r nifer o ddysgwyr sy’n astudio trwy gyfrwng y Gymraeg.” Mae hefyd yn un o’n dangosyddion perfformiad allweddol h.y. KPI 5: Cyfrwng Cymraeg.  (PCYDDS, 2022). Holais am gyfarfod gydag aelodau penodol o Rhagoriaith i drafod y rôl ac roedd hwn yn gymorth mawr imi ddeall union ddyletswyddau’r rôl (A5, V4).

Yna trefnais gyfarfod gyda fy Nghyfarwyddwr Academiadd i asesu’r sefyllfa ar y pryd o fewn ein disgyblaeth a gosod gwaelodlin o ran ein cydymffurfiaeth a’r Safonau Iaith (A4, K5, V4). Yn dilyn dadansoddiad o’r gwaelodlin penderfynwyd y byddwn yn cynnal hyfforddiant disgyblaeth gyfan ym mis Medi 2022 i godi ymwybyddiaeth a chefnogi aelodau staff i weithio tuag at gydymffurfiaeth (A5, V4). Penderfynais ddefnyddio dull cyflwyno tebyg i’r hyn rwy’n defnyddio yn rheolaidd gyda myfyrwyr sef gwaith grwp yn unol â damcaniaeth socio-ddiwylliannol Vygotsky (yn Daniels, 2001) sy'n hyrwyddo dysgu dysgu cyfoedion, er mwyn trafod sut oedd y safonau oedd yn cael eu cyflwyno yn cael eu gweithredu yn effeithiol. Her amlwg i fi oedd lefelu’r sesiwn yn briodol ar gyfer y gwahanol lefelau cymhwysedd iaith fyddai yn bresennol – o rhai yn gweithio tuag at lefel mynediad i siaradwyr iaith gyntaf ar lefel hyfedredd (Llyodraeth Cymru, 2019). Cafwyd adborth positif iawn i’r sesiwn gyda nifer sylweddol o fynychwyr Cymraeg iaith gyntaf, dysgwyr Cymraeg a di-Gymraeg yn nodi gwerth  y sesiwn ar gyfer eu hymarfer eu hunain (A2). Yn ystod y sesiwn hon cafodd pob aelod o staff gyfle i osod ei gwaelodlin eu hunain a gosod tri tharged personol am sut yr oeddynt am ddatblygu eu hymarfer dros y flwyddyn 2022-23 a sut y gallwn ni eu cefnogi. I wneud hyn mor hylaw a phosibl dysgais am sut i ddefnyddio Mircrosoft Forms er mwyn creu arolwg i gasglu ymatebion ac i ddangos canlyniadau’r arolwg. (K4) (Microsoft, 2021). O’r dadansoddiad o’r canlyniadau unigol lluniais ddogfen yn nodi ein targedau fesul disgyblaeth ac mae rhain wedi eu rhannu gyda phob aelod o staff. Roedd y ddogfen hefyd yn nodi’r ffynonellau cefnogaeth oedd ar gael i gwrdd a thargedau unigol a’r ffaith fy mod i ar gael drwy ein sianel Teams a greuais yn benodol er mwyn rhannu adnoddau a chyfathrebu (A2, K4). Mae effaith yr hyfforddiant a’r gefnogaeth yma wedi bod yn amlwg i fi ac i gyd-weithiwr sydd wedi arsylwi ar aelodau staff ar draws y ddisgyblaeth nawr yn anfon e-byst dwyieithog gyda’r Gymraeg yn gyntaf a bod tueddiad uwch i aelodau staff Cymraeg a di-Gymraeg i ddefnyddio’r Gymraeg wrth gyfarch ei gilydd neu ddechrau sgwrs gyda ei gilydd a gyda myfyrwyr. Mae pob aelod o staff bellach yn cyflwyno adnoddau dwyieithog yn hytrach nag mewn un iaith neu’r llall ac felly yn cydymffurfio a’r safonau (K5, V3). O bryd i’w gilydd rwy’n cael cais gan aelodau o’r ddisgyblaeth i wirio cyfieithiadau Cymraeg ac rwy’n falch o allu gwneud hynny a chanmol eu ymdrechion cyntaf yn aml iawn. Rwy’n credu fel Skinner (yn Gray a MacBlain, 2012) bod canmoliaeth yn gallu codi hyder unigolion a’u hannog i weithredu yn yr un ffordd eto (K2).

Rwyf hefyd yn gadeirydd grwp ffocws cyfrwng Cymraeg y ddisbylaeth Plentyndod, Ieuenctid ac Addysg. Prif ffocws y grwp hwn yw sicrhau profiadau eang drwy gyfrwng y Gymraeg i’n myfyrwyr a’n darpar fyfyrwyr a chodi ymwybyddaieth o’r ddarpariaeth yma o fewn ysgolion a cholegau addysg uwch (A4, V1). Lluniwyd y grwp hwn pan adnabuwyd pryderon gwahanol raglenni am rifau isel ceisiadau i astudio drwy gyfrwng y Gymraeg. O ganlyniad i hyn rydym yn awr yn cynnig rhaglen newydd Astudiaethau Addysg: Anghenion Dysgu Ychwanegol ar gampws Abertawe drwy gyfrwng y Gymraeg am y tro cyntaf (A1, V2, K1). Cofrestrodd pedair myfyrwraig ar y rhaglen yn ei blwyddyn gyntaf ac mae diddordeb yn y rhaglen unigryw hon (yr unig rhaglen o’i math drwy gyfrwng y Gymraeg) eto eleni. Yr her nesaf oedd cyflogi aelod o staff gyda’r gallu i addysgu drwy gyfrwng y Gymraeg ar gampws Abertawe (A2, V1, V2). Roeddwn yn flaenllaw yn y broses yma a llwyddwyd i gael cyllid i gyflogi aelod newydd o’r tim ar gytundeb 0.3. Mae dau aelod di-Gymraeg o’r tim addysgu yn dilyn cwrs dysgu Cymraeg a chefnogaeth wrtha i yn ôl yr angen er mwyn gallu cynnig mwy o ddarpariaeth cyfrwng Cymraeg ar draws ein rhaglenni (A4, V2). Mae un yn gwneud cynnydd da iawn ac yn ymarfer ei Chymraeg ar lafar ac yn ysgrifenedig gyda fi yn gyson. Mae’r llall yn gweld yr addysgu rhithwir yn anodd ac mae ei amserlen addysgu yn ei gwneud yn anodd iddo fynychu’r sesiynau Teams wythnosol er mwyn ymarfer ei Gymraeg. Rwyf wedi cynnig sesiynau ymarfer 1:1 gyda’r aelod staff hwn ar wahanol achlysuron ond nid yw wedi cymryd mantais o’r cyfle hyd yma. Mae’n ymddangos fel bod yr aelod staff hwn yn arddangos ‘locus allanol o reolaeth’ (Rotter, 1954) neu feddylfryd sefydlog (Yeager a Dweck, 2012) ac yn nodi nad oedd yn dda gyda ieithoedd yn yr ysgol a nad yw’n gallu dysgu trwy gwrs hunan-gyfeiriedig. Bydd angen mwy o ymchwil i dreialu strategaethau newydd o ddatblygu ‘locus mewnol’ a meddylfyd o dwf er mwyn hybu gallu’r unigolyn i gwrdd a’i botensial (V1, V2).

Mae fy ymarfer wedi ei adnabod fel arfer da gan Bwyllgor y Gymraeg uchod a gan Gyfarwyddwr Rhagoriaith ac mae’n fwriad i rannu’r arfer effeithiol yma ar draws wahanol ddisgyblaethau o fewn yr Athrofa Addysg a Dyniaethau cyn ei rannu ehangach o fewn gwahanol athrofeydd (V3, A5, V4). Mae cyfle hefyd i rannu’r arfer da mewn cynhadledd Nexus ac i wneud cais am grant gan y Coleg Cymraeg Cenedlaethol i rannu y tu hwnt i PCYDDS.

Yng Nghorffennaf 2022 cynlluniais i ag aelod arall o’r grwp, gyda chefnogaeth swyddog ehangu mynediad a swyddog ysgolion o’r dîm marchnata’r brifysgol, ddiwrnod ar gyfer aelodau staff ysgolion a cholegau cyfrwng Cymraeg (V1, V2). Dros y blynyddoedd cynt yr oeddwn wedi adnabod nad oedd y diwrnodau yr oeddwn yn cynnal ar gyfer disgbylion 6ed dosbarth yn effeithio’n ddigonol ar ein rhifau felly roeddwn yn awyddus i drio rhywbeth gwahanol drwy glustnodi aelodau staff penodol allai rhaeadru yn ôl i’w disgyblion a myfyrwyr (V4). Roeddwn hefyd yn ymwybodol o’r ffaith nad oedd ymwybyddiaeth ddigonol o’r ystod eang o raglenni gradd sylfaen, graddau is-radd a graddau uwch cyfrwng Cymraeg yr oedd ein disgyblaeth yn cynnig (V2, V4). Er fod rhif y mynychwyr yn llai nag yr oeddwn wedi gobeithio cawsom ymateb positif iawn i’r diwrnod gyda mynychwyr yn nodi eu bod wedi cael gwybodaeth defnyddiol am yr ystod o gyfleoedd astudio o’r blynyddoedd cynnar i bobl ifanc. Yn dilyn llwyddiant y sesiwn rydym nawr eisiau parhau gyda diwrnodau tebyg yn ogystal a chynnig sesiynau tebyg yng Nghogledd Cymru i geisio denu mwy o fyfyrwyr o’r gogledd i astudio o fewn ein disgyblaeth.




	Astudiaeth Achos Dau

	Datblygu fy sgiliau fy hun a sgiliau eraill drwy fy rôl fel Arweinydd Tîm Partneriaeth

Ers Hydref 2021 rwyf wedi bod yn gweithredu fel Arweinydd Tîm Partneriaeth dan y Swyddfa Partneriaethau Cydweithredol (K5, K6, V4). Yr her ar y pryd oedd nad oedd gen i syniad am gyfrifoldebau’r rôl ond roeddwn yn barod iawn i ddysgu gan fy mod yn ymdrechu i fod yn ‘ddysgwr gydol oes’ (A5). Mae’r syniad o ‘ddysgwr gydol-oes’ yn rhan o athroniaeth holistaidd o ddysgu Montessori (yn Lillard et al, 2021) sef y dylai ein hamgylchedd arwain at ddyhead am ddysgu a thyfiant trwy’n bywydau. Roedd angen cymorth arna i oddi wrth ‘eraill mwy profiadol yn y maes’ (Vygotsky yn Daniels, 2001) felly aethpwyd ati i drefnu cyfarfodydd gyda chyfoedion oedd yn trosglwyddo’r rôl hon i fi, gyda’r Pennaeth Partneriaethau Cydweithredol, a mynychais sesiwn anwytho ar gyfer arweinyddion tîm parneriaeth newydd a chynadleddau blynyddol i ddatblygu dealltwraieth o fy nyletswyddau (A5). Gwnaeth y cyfarfodydd yma fy symud o fy ‘mharth cyfforddus’ i barth oedd yn fy ymestyn, hynny yw, i ‘barth datblygiad procsimol’ Vygotsky lle mae niwroblastigrwydd a thwf yn digwydd (Goldberg, 2022).
Deallais o’r arweiniad a dderbyniais fod fy nghyfrifoldebau newydd yn cynnwys sicrhau mewnbwn academaidd a chymorth effeithiol i gyfoedion partneriaeth yng Ngholegau Sir Gâr a Gwyr  yn unol a’r Fframwaith Gweithdrefnol ar gyfer Darpariaeth Gydweithrol ym Mhennod 9 o’r Llawlyfr Ansawdd Academaidd (PCYDDS, 2022b). Mae’r rôl hon hefyd yn cysylltu gyda Bil Addysg Drydyddol ac Ymchwil (Cymru)  (Llywodraeth Cymru, 2021) gan ei bod yn ymwneud gyda’r brifysgol a’r colegau partner yn datblygu cydweithio effeithiol yn seiliedig ar ymchwil drwy ymrwymiad yn cynnws deialog agored ac adeiladol (Advance-HE, 2023). Felly mae’n bwysig datblygu a meithrin y perthnasau yma wrth i gynlluniau gael eu rhoi yn eu lle i ni fel prifysgol gyd-weithio gyda’r colegau ar eu darpariaeth lefel 3 gyda’r bwriad o sicrhau llwybrau dilyniant clir i fyfyrwyr o golegau Addsyg Bellach i’r brifysgol sy’n cwrdd â blaenoriaeth strategol 3 y brifysgol: Creu Cyfleoedd drwy Bartneriaethau (PCYDDS, 2022c) (V4). 

Sylweddolais fod un her amlwg sef y potensial am densiwn oherwydd yr oeddwn yn cefnogi rhaglenni oedd mewn cystadleuaeth uniongyrchol gyda rhai o fewn ein disbylaeth. Felly roedd angen ystyried hyn yn ofalus cyn y cyfarfod cyntaf. Dywed Colbry et al (2014) “collaboration is defined as any on-going interpersonal interaction not characterized by a significant power imbalance with the express purpose of achieving common goals”. Mae hyn yn cyd-fynd gyda fy  ngwerthoedd personol a gwerthoedd gweddill aelodau’r tîm partneriaeth sef rhyngweithio yn effeithiol er mwyn sicrhau y profidadu gorau posibl i fyfyrwyr. Mae adborth ar draws fy mhartneriaethau yn nodi effaith gadarnhaol yr ymrwymiad i gydweithio i ehangu mynediad ar gyfer grwpiau o ddysgwyr mwy amrywiol (V1, V2). 

Wrth i fi gychwyn yn y rôl hon penodwyd rheolwr newydd i raglenni partneriaeth Coleg Gwyr hefyd felly roedd galw arna i i’w chynghori am wahanol brosesau yn ymwneud gyda sicrhau ansawdd. Mae hon yn bartneriaeth lle yn ôl yr angen rwyf yn coetsio oedolyn arall drwy gyfnod o drawsnewidiad mewn dull democrataidd drwy gymryd i ystyriaeth yr hyn mae’r un sy’n cael ei goetsio angen. Mae’r dull hwn wedyn yn arwain at fwy o gydweithio, cymhelliant, annibyniaeth ac ysbrydoliaeth (Amanchukwu, Stanley a Nwachukwu, 2015). 
Nid yw hyn yn un o ofynion y rôl ond dyna sut mae’r berthynas wedi datblygu oherwydd un o fy nghwerthoedd personol pwysicaf yw helpu eraill i ddatblygu yn ogystal a datblygu fy hun yn barhaol. Mae geiriau Clutterbuck (2020) wedi aros gyda fi ers imi eu darllen ac rwy’n ceisio gweithredu felly wrth geisio cefnogi eraill: “I may have lots of experience, but I am still learning too.” Rydw i wedi cefnogi ar sut i  baratoi ar gyfer byrddau arholi, wedi cael deialog broffesiynol am asesu, adborth effeithiol a chymedroli (A3, A4) ac wedi gallu gwahodd timoedd addysgu o’r ddau goleg i hyfforddiant asesu a chymedroli. Roedd her i’r amseru felly fe wnes i raeadru elfennau o’r hyfforddiant yn ôl i’r rhaglenni ac mae’r aelodau staff o’r partneriaethau wedi cael y cyfle i fynychu ein hyfforddiant dilynol ym mis Mawrth 2023 (A5). Rydw i wedi elwa’n fawr o gael y profiad o gyd-weithio gydag aelodau staff y tu allan i’r brifysgol a dod i adnabod eu systemau hwythau e.e. y ffordd y mae ein cyfoedion yng Ngholeg Sir Gar yn defnyddio ‘Google Suite’ i rannu adnoddau ac i gyfathrebu yn fwy effeithiol gyda’i myfyrwyr (K4). Rydym yn awr eisiau cyd-weithio ar ddatblygu mewnbwn Undeb y Myfyrwyr i’n rhaglenni ac ar gyfer datblygu darpariaeth all-gyrsiol ar gyfer ein myfyrwyr ar draws gampysau Caerfyrddin, Abertawe a Rhydaman. Mae rheolwyr rhaglenni o’r colegau partneriaeth wedi nodi eu bod yn hapus iawn gyda’r cydweithio a’u bod yn gallu adnabod sut mae’r cydweithio wedi dylanwadu ar eu hymarfer e.e. drwy ddilyn templad rhannu adborth gyda myfyrwyr er mwyn gallu adrodd ar yr holl agweddau o’r meini prawf asesu generig yn eglur.

Rwyf yn cwblhau dau adroddiad monitro y flwyddyn sy’n nodi unrhyw drafodaethau proffesiynol gydag aelodau staff a myfyrwyr (V1, V2), fy adborth o samplu gwaith myfyrwyr (K6), unrhyw anhawsterau, unrhyw ymarfer effeithiol ac mae’n tracio targedau a deilliannau (K5, K6). Mae’r adroddiadau yma yn cael eu hystyried ym Mhwyllgor Partneriaeth yr Athrofa yr wyf yn aelod ohoni ac yna gan y Bwrdd Archwilio ac Adolygu Ansawdd. Maent hefyd yn cael eu defnyddio fel tystiolaeth ar gyfer adolygiadau yr Asiantaeth Sicrhau Ansawdd (K6, V3). Cawsom ganmoliaeth diweddar am ein effeithiolrwydd yn cyflawni’r rôl o Arweinydd Tim Partneriaethau gan yr Asiantaeth Sicrhau Ansawdd (2022) am “y gefnogaeth hygyrch a chynhwysfawr a ddarperir, yn arbennig gan y Swyddfa Partneriaethau Cydweithredol a'r Arweinwyr Tîmau Partneriaeth, i sefydliadau partner cydweithredol sy'n eu helpu'n effeithiol i ddeall a gweithredu gofynion PCYDDS” (K6, V4).

Bues i yn rhan o adolygiad partneriaeth Coleg Gwyr yn 2022 ac rwy’n mynychu cyfarfodydd byrddau arholi ar gyfer rhaglenni’r partneriaethau (K6, V4). Rwy’n cyflawni’r dyletswyddau yma er mwyn cefnogi aelodau staff penodol ac er mwyn sicrhau ansawdd.
Er mwyn gallu parhau i gynnig llwybrau dilyniant academaidd i fyfyrwyr presennol Coleg Gwyr trefnais fy mod i a swyddog derbyn y rhaglenni blynyddoedd cynnar yn mynychu sesiwn cwrdd a rhannu gwybodaeth min-nos gyda myfyrwyr targed. Arweiniodd hyn at saith allan o’r wyth myfyriwr oedd yn bresennol yn cofrestru ar gyfer rhaglenni ‘top-up’ L6 yn Hydref 2022. Bydd y myfyrwyr yma yn graddio gyda graddau BA llawn yn Gorffennaf 2023. Dyma’r math orau o dystiolaeth o effeithiolrwydd gweithredu (V1,V2, V4).
Yn dilyn cais gan un o’r rheolwyr rhaglen partneriaeth rwyf nawr yn y broses o drefnu sesiynau arsylwi gwersi ar gyfer y tîm addysgu y graddau sylfaen Datblygiad Ymarfer Plentydod a  Phlentyndod Cynnar gyda’r bwriad o roi cyfle i aelodau staff, yn cynnwys nifer o diwtoriaid newydd, weld arfer effeithiol y tu allan i’w sefydliad eu hunain. Bydd hyn yn hybu ymarfer adfyfyriol a gwerthuso amrywiol ddulliau pedagogaidd ar gyfer eu datblygiad proffesiynol. Nid yw darlithwyr yn dueddol o dderbyn adborth yn ymwneud a’u sgiliau addysgu oni bai wrth y myfyrwyr eu hunain felly mae hyn yn gallu effeithio ar eu gallu i ddatblygu a thyfu yn broffesiynol (Shapiro et al, 2019). Mae Wiliam (2010) hefyd yn dweud bod angen i athrawon gael cyfleoedd i gymryd syniadau a dulliau pedagogaidd eraill a’u haddasu ar gyfer datblygu eu haddysgu eu hunain (A5, K2, V4).
Yn dilyn y sgiliau a’r hyder rwyf wedi datblygu drwy weithio gydag amrywiaeth o bobl y tu hwnt i fy nisgyblaeth ac o fewn sefydliadau partneriaeth rwyf erbyn hyn yn cyd-weithio gyda Deon ac aelodau staff IICL Campws Birmingham i gynnig ein rhaglenni Astudiaethau Addysg yno o Haf 2024. Mae’n ddyddiau cynnar eto ond rwy’n edrych ymlaen yn fawr i her newydd a pharhad yn fy natblygiad proffesiynol fy hun ac eraill (A1, V2, V4).

	Helen is a valuable and respected part of the Discipline of Childhood Youth and Education. I have acted as Helen’s line manager for the last 2 years but have had an opportunity to work alongside Helen as part of a Discipline team for the past 7 years. 

Helen has demonstrated that her HE practices evidences all Areas of Activity, aspects of Core Knowledge and Professional Values of the UKPSF. Helen has been acting as programme Director for the past academic year and has shown her leadership capabilities in this role through coordinating the team she works alongside, supporting and mentoring staff including new staff, hourly paid lecturers and PCET students.  The areas of activities Helen has outlined in her application are all areas that Helen has made significant contributions to and demonstrates her commitment to.  Helen’s examples of practices in all the areas of activity outlined can be evidenced, particularly in promoting positive student experiences and mentoring and supporting staff to achieve the same outcome.

In addition to the programme level contribution Helen has taken a lead in the Discipline, Institute level and externally on areas of activity.  From a Discipline perspective Helen has taken a key role in Welsh Language issues, such as raising awareness of Welsh Language Standards across the Discipline, leading on a Welsh Medium development group, supporting Welsh language  development with both students and staff. Her role as a University Welsh Language Ambassador and representing the Discipline on the Institute  Welsh Language committee illustrate her wider leadership and development role outside the programme and Discipline level. As the PTL for our FE programmes Helen demonstrates further how she supports quality standards externally and offers invaluable support to our FE partners. 

Helen’s case studies both illustrate how she has made an impact on others within the Discipline with her lead on the Welsh language and her impact beyond Discipline with her PTL role.  

Helen’s support in relation to the Welsh Language has been invaluable and there are clear positive outcomes that have been produced. As a direct result of Helen’s training and ongoing support in relation the Welsh Language standards the Discipline can demonstrate increased compliance with the Standards which is central to the Universitiy’s commitments and a key strategic priority. Helen’s leadership with promoting our Welsh Language programmes again illustrates how Helen is working at senior fellow level.  Helen should be commended in this area of work and is an area of practice that could be modelled in other Disciplines within the Institute. 

Helen has embraced her PTL role, as her case study illustrates she is fully supporting our FE colleagues and ensuring academic input and effective support at the very highest levels for our partnership peers at Coleg Sir Gar and Coleg Gwyr.  Helen has noted some of the tensions she has faced in the role which demonstrates her reflective practice skills and her professionalism in the role. The engagement with FE are skills that will be invaluable to the Discipline, and Institute in light of the Tertiary Education and Research (Wales) Bill (Welsh Government, 2021).

Helen is currently engaged with our Birmingham Campus in exploring taking the programme she is responsible for to be delivered there, which further demonstrates an area of innovative and insightful practice. 

I fully endorse Helen’s application, she can demonstrate the requirements for a Senior Fellowship through her positive, innovative contribution and her leadership across a number of key areas of activity within the Discipline , Institute and externally. 

It is a honour to be asked to support Helen’s application for senior fellow of the HEA.  Since beginning her role as a lecturer on the Education Studies programmes, Helen has proven to be a proactive and engaged member of the teaching team.  Helen is extremely committed to her job role and is an asset to the university.  

Currently Helen is covering my maternity leave as Programme Director and is in charge of overseeing the running of the six programmes on the Swansea and Carmarthen campus.  Helen has led the programme team with great enthusiasm and has implemented several innovative practices in my absence, for example, Helen has co-ordinated workshops with students who are achieving lower pass marks in order to help them reach their full potential and fully understand the assessment process.  Helen has been in charge of the level 6 dissertation module for the whole programme for a number of years, her commitment to this has been extraordinary.  Helen has demonstrated excellent practice in this area and has supported both staff and students in this module.  

In her current role, Helen has undertaken numerous  activities in relation to teaching and learning.  Helen is in charge of organising student induction and the employability week for the programme.  In both these events, Helen has demonstrated innovative practices and Helen has been committed to enhancing student employability.   Helen has also been heavily involved in the development of new and existing programmes.  Her insight during revalidation has been very much valued.  Helen is currently taking the lead in the development of teaching on the Birmingham campus and the development of modules to replace the GAM modules.  

Helen has been committed to supporting and enhancing teaching and learning across the programmes.  In my absence Helen has led the Staff-Student committees and is extremely passionate about improving teaching and learning on the programmes. Helen has also analysed the NSS scores and has created several practices to improve teaching and learning on the programme.    I have noticed a positive influence from this when returning on my KIT days.  

Helen is the assessment officer for the Education Studies programmes and has created assessment schedules for the programmes.  Helen is also in charge of organising work for the Welsh and English external examiners and this is done with great professionalism.  In the past, External Examiners have commented how well this work is organised and this is with thanks to Helen.  Helen also oversees the moderation processes within the programmes and has met with new members of staff to support them with their role. 

Many students on the programme have commented on how supportive Helen is in her role, this has also been evident in module evaluations of Helen’s modules.  Helen supports the whole team to incorporate the Welsh language into every session.  Helen has organised the opportunity for students to attend several visits throughout the year and these have been very valuable for students.  Helen has also been in charge of overseeing the VLE environment in my absence and has ensured that standards have been met across modules and on the programme pages.

I am aware that Helen has undertaken several training courses in order to familiarise herself with the role of Programme Director.  Helen has also been involved in running training and staff development courses for the discipline and wider university.  Helen has been incredibly proactive in developing new ideas for the programme and is currently involved in a research project that focuses on the impact of MS Reflect on student wellbeing.  

